Pedofilija

Pedofilija ir seksuāla novirze, kas izpaužas kā dzimumtieksme pret personām pirmspubertātes vecumā vai agrīnajos pusaudžu gados. Personas, kam piemīt pedofilija, tiek dēvētas par pedofiliem. Pedofili parasti tiek definēti kā 16 vai vairāk gadus vecas personas, kas izjūt dzimumtieksmi pret nepilngadīgām personām vai bērniem, kas ir vismaz piecus vai vairāk gadus jaunāki par personu, kam piemīt šī dzimumtieksme.

Pedofiliju, tāpat kā daudzas citas seksuālas novirzes, mēdz uzskatīt arī par garīgu slimību. Tā ir iekļauta Starptautiskajā slimību klasifikatorā (ICD) un Diagnostikas un statistikas rokasgrāmatā (DSM).World Health Organization, International Statistical Classification of Diseases and Related Health Problems: ICD-10 Section F65.4: Paedophilia.  

Izplatīta parādība sabiedrībā ir pedofilijas jaukšana ar bērnu seksuālo izmantošanu. Ne visi cilvēki, kas veic seksuālu vardarbību pret bērniem, ir pedofili. Edwards, M. (1997) "Treatment for Paedophiles; Treatment for Sex Offenders". Paedophile Policy and Prevention, Australian Institute of Criminology Research and Public Policy Series (12), 74-75.  Tāpat ne visi pedofili izmanto bērnus savām seksuālajām vēlmēm.  

 Normatīvais regulējums 
Pedofilijas kriminalizēšana Rietumu pasaulē ir sākta tikai pēdējo gadsimtu un gadu desmitu laikā ar tendenci aizvien vairāk palielināt pieļaujamo vecumu, kad tiek izdarītas seksuālās attiecības. Galvenie lietiskie pierādījumi, lai personu notiesātu par pedofiliju, ir dzimumtieksmes apmierināšanas akts, kā arī nepilngadīgu personu seksuāla rakstura materiālu glabāšana un izplatīšana.

Dažādās pasaules vietās pret pedofiliju izturas dažādi un ne vienmēr tā tiek uzskatīta par noziegumu vai slimību, it sevišķi gadījumos, ja dzimumtieksme ir apmierināta pret personām vēlīnas pubertātes vecumā.

Pirmās seksuālās aktivitātes ar citu personu (tai skaitā pieaugušo) atļaušanas vecums un laulību izdarīšanas vecums dažādās pasaules valstīsLegislation of INTERPOL member states on sexual offences against children , interpol.int. Atjaunots . 

 Valsts  Atļaušanas vecums  Laulību vecums Austrālija 16 18 Baltkrievija 18 18 Beļģija 14 18 Bolīvija 14 16 Čīle 12 12—14 Francija 15 18 Kanāda 14 18 Krievija 16 18 Latvija 16 18 Malta 12 16 Sīrija 13 17 Spānija 13 16—18

 Skatīt arī 
 Infantofilija — dzimumtieksme pret zīdaiņiem.
 Hebefilija — dzimumtieksme pret personām vecumā no 11—14 gadiem.
 Efebofilija — dzimumtieksme pret personām vecumā no 15—19 gadiem.
 Pedovestītisms — seksuālais uzbudinājums no ģērbšanās bērnu drēbēs.
 Teleiofilija — dzimumtieksme pret pieaugušajiem.
 Pederastija — homoseksuālu dzimumaktu veikšana ar 12—18 gadus veciem puišiem.

 Atsauces 

 Ārējās saites 
 Kas ir pedofilija un pedohistērija  

Kategorija:Seksuālās novirzes
Kategorija:Psihiski un uzvedības traucējumi